cyanic-selkie/wikianc huggingface dataset:
ישיבת לומז'ה
בוגרים ידועים
בפתח תקווה:
עזרא החיצוני
עזרא החיצוני הוא אחד מן הספרים החיצוניים לתנ"ך המיוחס לעזרא הסופר, לצד חזון עזרא. בספר תשעה פרקים. ספר זה נכלל בקאנון של הכנסייה האורתודוקסית, בלבד, אך נדחה כספרות אפוקריפית על ידי היהודים, הקתולים והפרוטסטנטים.
שפת המקור, זמן חיבורו וזהות המחבר
אברהם כהנא ציין במבוא לתרגומו לספר: "הספר עזרא החיצוני אין לו שם וזכר בספרות העברית, משום שמקורו העברי הלך לאיבוד, ודאי כמה זמן לפני החורבן, ולא נשאר הימנו אלא תרגומו היווני".
תוכן הספר ומשמעותו
תוכן הספר זהה במידה רבה לתוכנם של ספר עזרא וספר נחמיה ושל המסופר בדברי הימים. למעשה, פרט לנושא אחד, יש מקבילות לכל חלקיו של הספר בתנ"ך, בהבדלי שמות ופרטים קטנים.
פרשת זרובבל
המלך מכריז על זרובבל כזוכה, וכצפוי מעניק לו את מילוי משאלותיו. זרובבל מבקש כמובן מן המלך לקיים את נדרו לבנות את ירושלים ולהשיב את כלי המקדש. המלך כותב מיד איגרת לכל סוכניו, אנשי צבאו, האחשדרפנים ושרי המדינות בארץ ישראל ובדרכים המובילות אליה בה הוא מצהיר על בנין ירושלים ובית המקדש ואף מלווה את הצהרתו בתקציבים נאותים.
פוסום הסנאי
פוסום הסנאי (שם מדעי: Gymnobelideus leadbeateri; מכונה גם "פוסום הפיה") הוא מין של יונק כיס קטן מהמשפחה פוסומים מפוספסים והוא המין היחידי בסוגו. מין זה מצוי בסכנת הכחדה חמורה והוא נפוץ רק בכמה אתרים ביערות ההרים של דרום מדינת ויקטוריה שבאוסטרליה והוא גם היונק הלאומי של מדינת ויקטוריה.
אלג'ין ביילור
לאחר הפרישה
בין השנים 1974–1979 אימן ביילור את קבוצת ניו אורלינס ג'אז, בשתי קדנציות שונות, והקבוצה השיגה תחתיו מאזן כולל של 86 ניצחונות ו-135 הפסדים. בין השנים 1986–2008 שימש כג'נרל מנג'ר של קבוצת לוס אנג'לס קליפרס, אך גם היא התקשתה להציג תחתיו יכולת טובה: לאורך התקופה רשמו הקליפרס שתי עונות בלבד עם מאזן ניצחונות חיובי ( ו-), והעמידה מאזן כולל של 607 ניצחונות ו-1,153 הפסדים.
טימי באוורס
קריירה
בעונת 2017/2018, חתם בקבוצת פאלקאנסטרו ביאלה וסיים עם ממוצעים של 13.1 נקודות, 4.9 ריבאונדים ו -3.5 אסיסטים למשחק.
וולבי הסלע
ווֹלַבִּי הסלע (שם מדעי: Petrogale) הוא סוג של יונק כיס ממשפחת הקנגוריים. בסוג זה 16 מינים המכונים בשם "ולבי".
מולפולולה
היסטוריה
לפני שהגיעו לאזור והקימו את מולפולולה, הייתה בירתם של בני שבט הבקוונה נטסוונג (Ntsweng), אתר היסטורי הממוקם כמה ק"מ מדרום-מזרח למולפולולה. האזור יושב לראשונה על ידי השבט ב-1864. הוא ננטש ב-1937 כאשר אולץ השבט לעבור למולפולולה על ידי השלטונות הקולוניאליים. כיום ניתן לראות באתר שבו שכנה נטסוונג את חורבותיה.
פטיש המכשפות
תפוצת החיבור והשפעתו
"פטיש המכשפות" זכה לתפוצה רחבה תוך זמן קצר ובין השנים 1487 ל-1520 ראו אור 13 מהדורות שלו. שני גורמים מרכזיים תרמו לפופולריות הרבה של החיבור: הראשון הוא המצאת הדפוס באמצע המאה ה-15 והשני הוא התסיסה הדתית והמאבקים הדתיים שנלוו לרפורמציה הפרוטסטנטית ולקונטרה-רפורמציה שבאה בעקבותיה. ב-1600 פורסם חיבור אקדמי ומפורט יותר מאת הישועי מרטינוס דלריוס, Disquisitionum magicarum libri sex ("מחקרים אודות הכישוף בשישה כרכים"), אך "פטיש המכשפות" נותר ספר פופולרי ונפוץ.
חוק המספרים הגדולים
החוק החזק
המתמטיקאי אנדריי קולמוגורוב הראה שהמשפט מתקיים גם אם המשתנים אינם שווי התפלגות, ובלבד שיש להם אותה תוחלת, ושסדרת השונויות מקיימת את תנאי קולמוגורוב: הטור מתכנס.
מני מזוז
פעילות בתחומים נוספים
כמו כן, בשורה של החלטות והנחיות בעניינם של בני זוג בני אותו מין ביסס מזוז את זכויותיהם. בין היתר, הוא הנחה להכיר בבני זוג מאותו מין לצורך מתן זכויות כלכליות-סוציאליות לפי חוקי השיקום, הורה להכיר בזכות הירושה של בני זוג מאותו מין, להכיר בזכות של בן זוג מאותו המין לעניין זכות לאימוץ ילדיו הביולוגיים או המאומצים של בן זוגו, ולאשר תרומת ביציות בין בנות זוג.
חוק המספרים הגדולים
התורה הארגודית
התורה הארגודית מכלילה את חוק המספרים הגדולים. ביתר פירוט, משפט הארגודיות של בירקהוף מוכיח את החוק החזק של המספרים הגדולים, ומאפשר גם להכליל אותו למקרים רבים נוספים (כגון מקרים מסוימים בהם יש תלות בין משתנים שונים).
מני מזוז
חיים אישיים
נשוי לאלינוער מזוז, עורכת דין שכיהנה, עד לפרישתה בשנת 2008, כמשנה ליועץ המשפטי של משטרת ישראל. אב לשתי בנות, מתגורר בשכונת בית הכרם בירושלים.
יהודית נסיהו
קורות חיים
יהודית נסיהו נולדה בהולנד בשנת 1925, בת לחיים וחנה פרידמן. בהיותה בת שלוש עברה עם משפחתה לבלגיה, שם עסק אביה בחלוקת סרטיפיקטים לעלייה לארץ ישראל וברכישת נשק ל"הגנה" שם שימש גם כנשיא ההסתדרות הציונית. בשנת 1940 עלתה עם משפחתה לארץ ישראל והמשפחה התגוררה בתל אביב. אף על פי שמשפחתה הייתה חילונית, הצטרפה יהודית לבני עקיבא.
דטרמיניזם טכנולוגי
המדיום הוא המסר
מקלוהן הבחין בין שלבים היסטוריים עיקריים בהתפתחות החברה, כאשר כל שלב מעוצב על ידי אמצעי תקשורת כלשהו. לדוגמה, מהפכת הכתב עיצבה את החברה, והפכה אותה מחברה אוראלית לחברה ליטראלית, על השלכותיה השונות. על פי מקלוהן, ההשלכות האישיות והחברתיות של כל אמצעי תקשורת נובעות מהחידוש הטכנולוגי עצמו, ולא מהתכנים המועברים באמצעותו. תמציתה של תאוריה זו היא אמרתו המפורסמת של מקלוהן – "המדיום הוא המסר".
מדיום חם ומדיום קר
בנוסף למיון אמצעי התקשורת, מקלוהן טען שכאשר טכנולוגיית תקשורת הופכת להיות טכנולוגיית התקשורת המרכזית של החברה, הטכנולוגיה הקודמת תיעלם לבסוף. כלומר, בעידן הטלוויזיה, הספר או הרדיו היו צריך להיעלם מהעולם. המציאות לא תמכה בטענה זו כלל, ולכן מקלוהן הגה תזה חלופית, אשר התאימה לכללי המציאות: כאשר נוצרת טכנולוגיה חדשה, יתרחשו אחד משני הדברים הבאים: אם הטכנולוגיה החדשה דומה לטכנולוגיה אחרת, אך היא טובה יותר, היא תחליף אותה (לדוגמה הטלפון שהחליף את הטלגרף). אולם, אם הטכנולוגיה החדשה לא דומה לטכנולוגיה הישנה, שתיהן יתקיימו יחד (לדוגמה הרדיו מתאים לנהיגה ברכב, ולכן לא החליפה אותו הטלוויזיה, אשר מתאימה לצפייה בבית).
ביקורת על הגישה הדטרמיניסטית
על קביעותיו של מקלוהן נמתחו ביקורות רבות וקשות. על פי חוקר בשם מילר, טענתו של מקלוהן שהדפוס הפר את שיווי המשקל במערכת החושים של האדם וניוון את חוש השמיעה והמישוש, היא חסרת ביסוס מדעי, גם מבחינה נוירולוגית וגם מבחינה פיזיולוגית. מעטים יסכימו עם מקלוהן שהדפוס גרם לאנושות נזקים מנטליים ודיכא את הדמיון והרגש. בנוסף, רבים מתקוממים למול הטענה כי לתוכן המועבר באמצעי התקשורת אין שום חשיבות.
גדעון מחניימי
ביוגרפיה
בכנס סגל הפיקוד העליון, שנערך בפברואר 1974, בבסיס חיל האוויר חצור להפקת לקחים ממלחמת יום הכיפורים, עלה מחניימי על הבמה ונוכח ראש הממשלה גולדה מאיר דרש במפגיע משר הביטחון משה דיין להתפטר בשל מחדליו טרם המלחמה ובמהלכה באומרו: "אם זו הגרסה שלך, אין לי אמון בך". מחניימי התבקש לא להגיע ליומו השני של הכנס, בעקבות דרישת דיין, וקידומו הצבאי נבלם. זמן קצר אחר-כך התפטר דיין מהממשלה ומתפקידו כשר ביטחון.
תאו ואן גוך (במאי)
קריירה
במקביל לעבודותיו פרסם ואן גוך מאמרים פובליציסטיים בעיתוני הולנד, לרוב בעלי תוכן פרובוקטיבי. בשנת 1991 פרסם מאמר הכולל לגלוג על השמדת יהודים בתאי הגזים. הוא נשפט בגין אנטישמיות וקיבל קנס כספי. גם לאחר מכן פרסם במספר מקרים דברי לעג בעלי אופי אנטישמי, שהופנו כלפי אישים יהודים בהולנד.
ים הקוסמונאוטים
מקור השם
שם הים ניתן לו בשנת 1962 על ידי המשלחת האנטארקטית הסובייטית, לכבוד הקוסמונאוטים הסובייטים שהיו הראשונים שהגיעו לחלל.
ריקוד המוות
היסטוריה
מדימויי השלדים ביצירות אלו התפתחה לימים ההאנשה של מלאך המוות כשלד נושא חרמש, המוכר גם בכינויו "Grim Reaper" ("הקוצר הקודר").
חזון עזרא
חזון עזרא (עזרא הרביעי) הוא אחד מן הספרים החיצוניים לתנ"ך המיוחס לעזרא הסופר. בספר שישה-עשר פרקים. הספר לא נכלל בתנ"ך, נמצא בוולגטה, אך לא בקאנון של אף אחת מהכנסיות הנוצריות.
כפר דניאל
היסטוריה
שטח המושב הוא כ-2,900 דונם ובשנות ה-80 של המאה ה-20 גרו בו כ-200 נפש. המושב מתבסס על גידולי שדה, מטעים, לול ורפת.
טי ג'יי הובאן
ביוגרפיה
ב-2002 גילם דוגמן בסברינה המכשפה הצעירה.
שכונה על הגובה (סרט)
שכונה על הגובה (באנגלית: In the Heights) הוא סרט דרמה מוזיקלי אמריקאי, המבוים על ידי הבמאי ג'ון מ. צ'ו עם תסריט מאת קיארה אלגריה הודס ומבוסס על מחזמר באותו השם מאת הודס ולין-מנואל מירנדה שעלה לבימות בשנת 2007. בסרט מככבים אנתוני ראמוס, קורי הוקינס, לזלי גרייס, מליסה באררה, אולגה מרדיז, דפני רובין-וגה, גרגורי דיאז הרביעי, סטפני ביאטריס, דשה פולנקו וג'ימי סמיץ.
היחידה הצבאית למצבי חירום
ארגון
היחידה מחולקת לחמישה גדודים שנקראים "גדוד התערבות במצבי חירום" (Batallon de Intervención en Emergencias) או בראשי תיבות: BIEM. כל אחד מהם ממוקם בבסיס אחר של חיל האוויר הספרדי ואחראי על אזור אחר בספרד.
מערכת הקאסטה באמריקה הלטינית בתקופה הקולוניאלית
מוביליות בין קאסטות וגרסיאס אל סקאר
שנית, בחברות אזוריות מסוימות, או בנסיבות היסטוריות מסוימות, ייחסו חשיבות נמוכה יותר לקאסטות או גילו גמישות רבה יותר לניידות ביניהן. כך, למשל, בלימה במאה ה-16, עת היו הספרדים מיעוט זניח מבחינה מספרית ומספר הנשים ביניהם היה נמוך ביותר, נחשבו אף מסטיסים ומולאטים כספרדים. נוסף על כך, באותה חברה מוקדמת כלל לא הייתה הפרדה בין פנינסולרים לקריאולים, שכן הספרדים דבקו זה בזה אל מול הרוב העצום של האינדיאנים שסביבם.
באמריקה הפורטוגלית
באמריקה הפורטוגלית התקיימה מערכת קאסטה דומה ביותר לזו שבאמריקה הספרדית. יחד עם זאת, לצד שימוש במונחים שונים במקצת, הייתה המערכת מורכבת פחות.
שונוזאורוס
מאפיינים
לשונוזאורוס היו שיניים בצורת מצקת שעזרו לו לחתוך את העלים של צמחים בעלי צמיחה נמוכה וזנב גרמי, מגולגל, ששימש להגנה. מאובנים של שונוזאורוס נמצאו עם גסטרוליטים (אבנים קטנות שבלע הדינוזאור) בקיבה כדי לסייע בפירוק רקמות הצמח. שלא כמו רוב הזאורופודים, הייתה לו מין אלה קטנה על קצה הזנב. כנראה זה היה סוג של נשק נגד טורפים כמו הגסוזאורוס (Gasosaurus).
ראיין אוניל
משפחה
ב-2001 אובחן אוניל כחולה לוקמיה מיאלואידית כרונית, ממנו הבריא. אוניל ניהל מערכת יחסים רבת שנים עם עליות ומורדות עם השחקנית פארה פוסט עד לפטירתה בשנת 2009 ממחלת הסרטן. הם מעולם לא נישאו בטקס רשמי וחבקו ילד אחד בשם רדמונד.
Jeff Wayne's Musical Version of The War of the Worlds
רקע
היצירה היא בעיקרה אינסטרומנטלית, הכוללת מספר שירים נפרדים, ובתוכה משולב הסיפור המקורי על ידי קטעי קריינות והמחזה. באלבום משתתפים כמה מהאומנים הבולטים של התקופה, ובהם שחקן הקולנוע ריצ'רד ברטון בתפקיד המספר, וג'סטין היווארד מלהקת המודי בלוז בביצוע שיר שהפך ללהיט סולו עצמאי - "סתיו לנצח" (Forever Autumn). האלבום הופץ גם בגרסאות בספרדית ובגרמנית.
מרכז ניסויים לחקלאות מדברית
חיפוש מוצרים או זנים חדשים
על מנת להוביל ולעמוד צעד אחד לפני השינויים התכופים בשוק החקלאי, מרכז הניסויים שואף כל העת למצוא מוצרים חקלאיים חדשים, שיטות חקלאיות וזנים חדשים, שיחליפו את הנמכר כיום או יוכלו להתמודד עם האתגרים החדשים של החקלאות המופיעים חדשות לבקרים, בדגש על עמידות בפני מחלות קרקע, חיטוי קרקע חלופי ושימוש במים מליחים. התוצאה היא שבישובי המועצה האזורית רמת הנגב עצמה מגדלים זנים ייחודיים או נדירים רבים.
היסטוריה
יחידה לחקר חקלאות מדברית הוקמה בקיבוץ רביבים בראשית שנות השישים על ידי יואל דה-מלאך, והיוותה את הבסיס להתפתחות מרכז הניסויים שנפתח במקומו הנוכחי בשנת 1981. בינואר 2007 הוסב שמו ל"מרכז לחקלאות מדברית על שם יואל דה-מלאך".
כתמית הורוניקה
מחזור חיים
נקבת כתמית הורוניקה יכולה להטיל עד 10 הטלות במהלך חייה. בכל הטלה מספר הביצים נע בין 50 ל-300 ביצים, והן מוטלות על הצד התחתון של צמח המזון הזחל של Plantago lanceolata (פלנטה צלעות) או Veronica spicata (ספידוול ספידוול). לאחר הבקיעה, הזחלים ניזונים מהצמחים הפונדקאים עד סוף הקיץ, בו הם בונים גם את "קן החורף" שבו הם יחרפו בתקופת החורף. כשנגמר החורף הם יוצאים מהקן כדי לאכול שוב לפני ההתגלמות בתחילת מאי. חודש לאחר מכן, כתמיות הורוניקה הבוגרות מגיחות מהגולם ומעבירות את חייהן הבוגרים באכילה, הזדווגות והטלת ביצים.
גיבתון לבן-כיפה
ניצוי של בן-כלאיים גיבתון לבן-כיפה × גיבתון צהוב
יש ספק עם זכרים שנראים כגיבתונים לבני-כיפה טהורים המציגים שוליים ראשוניים צהובים. בעבר, בבריטניה, נחשבו אלה כבני-כלאיים בפוטנציה, ולא התקבלו על ידי ועדת הציפורים הנדירות הבריטית. עם זאת, מאז 2004, BBRC רואה בציפורים אלו מקובלות אם הן עומדות גם בתנאים הבאים:
אלכסיי ברוסילוב
אלכסיי אלכסייביץ' בוריסלוב (ברוסית: Алексе́й Алексе́евич Бруси́лов, נולד ב-19 באוגוסט (31 באוגוסט לפי הלוח היוליאני) 1853 – 17 במרץ 1926) היה גנרל בצבא האימפריה הרוסית בזמן מלחמת העולם הראשונה. הוא ידוע בעיקר בזכות הטקטיות ההתקפיות אותן הוא פיתח והשתמש בהן במתקפה שנשאה את שמו. הטקטיקות, שהביאו לתוצאות טובות בחזית, הועתקו לאחר מכן על ידי הגרמנים.
מתקפת ברוסילוב
הטקטיקה החדשנית של ברוסילוב זכתה להצלחה אדירה יחסית לשאר מלחמת העולם הראשונה. במהלך שלושת החודשים הראשונים, כוחותיו של ברוסילוב התקדמו (בממוצע) כ-30 קילומטר לאורך חזית שאורכה 400 קילומטר ולקיחת 400,000 אוסטרו-הונגרים כשבויי מלחמה. למרות כל זאת, קבוצת הארמיות שהייתה אמורה לתמוך בברוסילוב בצפון לא קיבלה הוראה לעזור לברוסילוב ולכן הגרמנים הצליחו לעצור את ההתקדמות הרוסית לאחר שהעבירו 17 דיוויזיות מהחזית המערבית אל המזרח. על ניצחונותיו המרשימים זכה ברוסילוב בחרב משובצת יהלומים ממסדר גאורגיוס הקדוש - אחד משמונת הגנרלים שקיבלו ציון נדיר זה בזמן מלחמת העולם הראשונה.
הרכבת התחתית של מקסיקו סיטי
פיתוח הרכבת התחתית
הרכבת התחתית באה לעולם בעקבות בעיות תחבורה חמורות שהתפתחו במקסיקו סיטי במחצית השנייה של המאה העשרים, כאשר כבישי העיר נפקקו מדי יום בתנועת 91 קווי אוטובוסים ובכ-150 אלף מכוניות פרטיות. התרומה הגדולה ביותר להקמת הרכבת התחתית הועלתה על ידי המהנדס ברנרדו קינטנה אריוחה (Bernardo Quintana Arrioja) אשר בעקבות מחקריו יצר את התוכנית הראשונית לרכבת. הוא פעל למימוש תוכניתו החל מסוף שנות החמישים, אך רק בשנת 1967 החליטה ממשלת מקסיקו לאמצה. בניית הרכבת התחתית החלה באותה שנה, והקו הראשון בה, באורך של 12.7 קילומטרים ובו 14 תחנות (מתוך 20 כיום) החל לפעול ב-4 בספטמבר 1969.
בעשרה מהקווים פועל ציוד נייד בעל צמיגי גומי, ורק בשניים מהם (A ו-12) פועל ציוד בעל גלגלי מתכת סטנדרטיים. באפריל 2012 פעלו בקווי הרכבת 335 רכבות בנות 6 עד 9 קרונות כל אחת.
Chop Suey!
(בעברית: צ'ופ סואי!) הוא סינגל של להקת הנו מטאל האמריקאית סיסטם אוף אה דאון, שיצא בשנת 2001. הסינגל הופץ ראשון מתוך האלבום השני שהוציאה הלהקה, הנושא את השם Toxicity. סינגל זה זיכה את הלהקה למועמדות הראשונה שלה בקריירה לפרס גראמי שבו לבסוף לא זכתה. כשהלהקה עבדה על השיר הם כינו אותו בשם "Suicide" (בתרגום חופשי: התאבדות), אך לבסוף שינו אותו אך טענו שאין זה בגלל לחץ מחברת ההקלטה. השיר נכלל כרצועה במשחק המוזיקה וידאו רוק בנד 2 ורוק בנד אנפלוגאד.
שלמה שמלצר
ביוגרפיה
ב-11 ביוני 2014 פנה שלמה לרכוש את חברת סונול מדוד עזריאלי, אולם עקב פטירתם של השניים בתחילת יולי 2014, העסקה בוטלה.
ולטר בנימין
ולטר בנימין (בגרמנית: Walter Benjamin; 15 ביולי 1892 – 26 בספטמבר 1940) היה פילוסוף, מסאי, מבקר ספרות, מתרגם, שדרן רדיו, ומרקסיסט יהודי-גרמני. נודע בימי חייו בעיקר בשל פעילותו כמבקר ובשל חיבוריו הפילוסופיים.
ביוגרפיה
בשנים 1930–1931 שידר שיחות רדיו בשם "שעה לנוער", בתחנות רדיו בברלין ובפרנקפורט.
יצירתו
פרויקט הפסאז'ים (Passagenwerk), מפעל החיים של בנימין, היה אמור להיות אוסף כביר של כתבים על חיי העיר פריז במאה ה-19, עם זיקה מיוחדת לפסז'ים המקוריים שתרמו ליצירת האווירה המיוחדת של העיר ולתרבות ה. "פרויקט הפסז'ים", שרבים מהמלומדים מאמינים שהיה יכול להיות אחת היצירות הגדולות של ביקורת התרבות במאה ה-20, לא זכה להגיע לידי סיום. לאחר מותו של בנימין הוא נערך ופורסם בשפות רבות בצורתו הבלתי גמורה.
קרל אלמנדורף
אלמנדורף היה גם מנצח אורח קבוע בבתי אופרה בכמה מערי אירופה, ביניהם לה סקאלה, מילאנו.
את תפקידו הבכיר בפסטיבל ביירוית, שם נמנה עם סגל הניצוח במשך יותר מעשור, חב במידה רבה לעובדה, שמנצחים אחרים לא יכלו (בגלל יהדותם), או לא היו מוכנים (בגלל התנגדותם למדיניות הנאצית) להופיע בביירוית אחרי שהפסטיבל עבר לשליטת הנאצים.
יחידת החילוץ וההצלה הארצית
יחידת החילוץ וההצלה הארצית (היחצ"א) היא יחידת מילואים בצה"ל הכפופה ישירות לאלוף פיקוד העורף. ביחידה מטה סדיר קטן בראשו סגן מפקד סדיר בדרגת רס"ן. בראש היחידה קצין מילואים בדרגת אלוף-משנה. היחצ"א מיועדת לביצוע פעולות חילוץ והצלה במתארים מורכבים ומיוחדים תוך מתן מענה חילוץ והצלה בהתראה מאוד קצרה בבט"ש ובחירום, ברחבי ישראל ומחוץ לה ובכל מקום שיידרש.
תפיסת המודיעין המשולב (IIC) ייחודית ליחצ"א ומטרתה ליצור תמונת מצב מודיעינית מהירה ואמינה המצביעה על מיקומם של לכודים פוטנציאליים בדגש על מספר הלכודים והנעדרים וסימון מיקומם המשוער בזירת ההרס. תפיסת המודיעין המשולב באה לידי ביטוי ביישום המבוסס על עזרים ברורים, מופשטים כמו גם טכנולוגיות ויישומים מתקדמים בשת"פ וסיוע ענף אגמים בפיקוד העורף. טכניקת המודיעין המשולב מופעלת על ידי תא המודיעין המשולב ביחצ"א בפיקוד קמ"ן היחידה (סא"ל במיל'), קצין התנהגות אוכלוסייה (קה"א, סא"ל במיל') ומהנדס היחידה (סא"ל במיל').
היסטוריה
תהליך הקמת היחידה החל ב-1983 והושלם ב-1984 (לאחר אסון צור השני) על ידי אל"ם גבריאל רפפורט (גברוש) וסא"ל משה גלילי, כלקח מאסון צור הראשון בהוראת הרמטכ"ל משה לוי ("מוֹיְשֶה וָחצי"). לאחר הקמתה, איחדה היחידה את כלל הכוחות שעסקו בחילוץ והצלה עד אז ושימשה כגוף מנחה גם לגופים האזרחיים.
ליחצ"א יכולת גיוס מהירה ביותר ויכולת הטסה על כל אנשיה וציודה. היחידה מורכבת מכוח אדם מקצועי ומאומן במילואים וגרעין סדיר האחראי על תפעולה ורמת כשירות היחידה בבט"ש ובחירום.
בנובמבר 2019, בעקבות רעידת האדמה באלבניה יצאה משלחת מומחים בראשות מפקד היחידה גולן ואך לעזרה בחילוץ ואיתור נעדרים. בינואר 2020, מספר חודשים לאחר הרעידה, ביקר בישראל נשיא אלבניה איליר מטה במסגרת אירועי פורום השואה העולמי החמישי וניצל את ההזדמנות כדי לבקר במחנה רחבעם (מפקדת פיקוד העורף) ברמלה. מטה הודה לאנשי פיקוד העורף והעניק ליחידה את עיטור העיט המוזהב.
בדצמבר 2020, לאחר שהונדורס נפגעה קשות מהוריקן אטא ומהוריקן יוטא וביקשה סיוע מישראל, על אף הקשיים שיצרה באותה עת מגפת הקורונה, יצאה להונדורס משלחת סיוע ישראלית של 15 מחלצים ומהנדסים מהיחצ"א בפיקוד אל"ם (מיל') גולן ואך, מפקד היחצ"א.
עביד
שימוש בסודאן
חוקר דרום סודאן ג'וק מדוט טען כי העבדות בסודאן  נותרה נפוצה במאה ה-21 למרות שהוצאה לכאורה אל מחוץ לחוק, בטענה שאנשים דרום סודאנים שעובדים בצפון סודאן בעבודות במעמד הפועלים בשכר נמוך נחשבים ל"עבדון" בשל המעמד החברתי של עבודתם. ג'וק ציין כי פועלים דרום סודאנים שמרוויחים מעט כסף הם "רכוש של בעלי קרקעות" בצפון סודאן. לדבריו, "עקורים דרומיים נמצאים בתחתית ההיררכיה הגזעית בצפון סודאן", שכן הם תלויים בפטרונות וביחסי ניצול  עם מתווכים כוחניים.
הקץ לנשק
עיבודים (תיאטרון וקולנוע)
ב-1957 הופקה גרסה קולנועית נוספת, בבימויו של צ`ארלס וידור. התסריט, שנכתב על ידי בן הכט, התבסס בחלקו על מחזהו של סטאלינגס, והסרט צולם באתרים שונים באיטליה ובהרי האלפים. בסרט כיכבו השחקנים רוק הדסון, ג'ניפר ג'ונס, איליין סטריץ' וויטוריו דה סיקה. הסרט זכה לביקורות שליליות מצד מבקרי הקולנוע ונחשב לכישלון.
פרשת לילהאמר
"פרשת לילהאמר" אירעה בעיר לילהאמר שבנורווגיה ב-21 ביולי 1973 במסגרת "מבצע זעם האל", כאשר סוכנים של "המוסד" הרגו צעיר מרוקאי בשם אחמד בושיקי, לאחר שחלקם סברו בטעות כי הוא עלי חסן סלאמה, מראשי ארגון הטרור "ספטמבר השחור". חלק מחברי הצוות שביצע את ההריגה נלכדו בידי הנורווגים, וחלקם נדונו למאסר. הפרשה פורסמה בהרחבה בתקשורת הבינלאומית וגרמה למבוכה רבה בישראל.
התובע הכללי של ארצות הברית
התובע הכללי של ארצות הברית (באנגלית: United States Attorney General) הוא ראש מחלקת המשפטים של ארצות הברית, ואחראי אכיפת החוק הראשי מטעם הממשל הפדרלי של ארצות הברית. התובע הכללי נחשב לעורך הדין הראשי של הממשלה. הוא מכהן בקבינט הנשיאותי, אך הוא חבר הקבינט היחיד שלא מחזיק בתואר "מזכיר".
מזקו"ם
סוגי מזקו"ם
שני הסוגים העיקריים של המזקו"ם הוא מזקו"ם "ויקרס" בו הזחל מתוח על פני מערכת הגלגלים, ונהוג בעיקר בכלים מערביים, ומזקו"ם "כריסטי" (על שם ג'יי וולטר כריסטי), הקורס אל מערכת הגלגלים (בתיאור גס, בצורה של כליה, או בוטן), ונהוג בכלים סובייטים. סדרת טנקי ה-T הסובייטית השתמשה במזקו"ם "כריסטי" עד ה-T-64 שצויד במזקו"ם "ויקרס". כמו כן, קיימים מספר כלים מערביים בעלי מזקו"ם "כריסטי", כגון: M-113 ותומ"ת M-109.
Continuo
לאחר האלבום הקודם At Home, שבו לראשונה הוצגה שלישיית הג'אז Avishai Cohen Trio ושימשה בו כהרכב הגרעיני, Continuo הוא האלבום הראשון המבוסס כולו על הרכב הטְרִיוֹ: כהן בתפקיד הבס על קונטרבס, סאם בארש בתפקיד הפסנתרן ומארק ג'וליאנה בתפקיד המתופף. שתיים מהיצירות באלבום קרויות על שמם של שני חברי הטריו הנוספים. במחצית מסך יצירות האלבום נוסף אל הטריו עמוס הופמן על עוד, שלו תפקיד מרכזי בחלקים המזרח-תיכוניים של האלבום. Continuo מסמן נקודה משמעותית בהתגבשות הסגנון המוזיקלי של כהן, ומהווה נדבך בולט במיוחד ברפרטואר שלו. רבות מהיצירות בו נוגנו בהופעותיו הרבות של הרכב הטריו של כהן לאורך השנים, ובולטות בהן Samuel, One For Mark, Nu Nu, Elli ו-Smash.
רשימת השמעה
One For Mark, הנקראת במחווה על שם המתופף בהרכב מארק ג'וליאנה (שמה בתרגום חופשי: "אחד למארק"), גם היא דוגמה ליצירה שבה הדגש הוא על מוטיב קצבי ומשקל מורכב.
Smash היא מנגינה קצבית ועליזה, בעלת תבניות מוזיקליות קצרות וקליטות, עם בסיס מלודי והרמוני פשוט. מאפיין זה פותח אותה לאלתורים מתמשכים. היא מובלת לאורכה בקו בס דומיננטי המבוצע על ידי הקונטרבס, אך בקטע האלתור החותם אותה מוחלף הקונטרבס בגיטרה בס.
קישורים חיצוניים
בעברית:
גיא מרוז
גיא מרוז (נולד ב-2 בספטמבר 1961) הוא עיתונאי, מגיש טלוויזיה, תסריטאי, מחזאי, זמר, מוזיקאי וסאטיריקן ישראלי.
ביוגרפיה
הנחה את "בולדוג" בערוץ 8 בכבלים, תוכניות אשר חשפו שחיתויות. לאחר מכן הגיש בערוץ 2 את "המשמר האזרחי", תוכנית שמתכונתה עברה לרדיו 99 ועזרה לציבור להילחם בבירוקרטיה. בהמשך, יחד עם אורלי וילנאי, הגיש בגלי צה"ל את התוכנית "יהיה בסדר", אשר גם היא עסקה בענייני בירוקרטיה.
ניו רושל
גאוגרפיה ואוכלוסין
ניו רושל נמצאת בנקודה הדרום-מזרחית של מדינת ניו יורק. העיר גובלת בפלהאם, פלהאם מנור, איסטצ'סטר וסקארסדייל מצפון ובממרונק ולארצ'מונט ממזרח. העיר שוכנת 3.2 ק"מ צפונית לגבול העיר ניו יורק. על פי לשכת מפקד האוכלוסין של ארצות הברית, שטחה הכולל של העיר הוא 34.3 קמ"ר. לעיר יש צורה של משולש, בערך 16 ק"מ מצפון לדרום העיר ו-2 ק"מ ממזרח למערב העיר.
אינטר צ'רקסק
היסטוריה
הקבוצה הוקמה ב-13 ביוני 2019 וב-19 ביוני, הותר לקבוצה להשתתף בליגת הכדורגל המקצוענית של רוסיה, השלישית בחשיבותה במדינה. ב-27 ביוני נודע שהקבוצה קיבלה רשמית מעמד כקבוצת כדורגל מקצוענית.
חיל האוויר המלכותי של בחריין
היסטוריה
הזרוע האווירית של צבא בחריין נוסדה בשנת 1977 ובתחילת דרכה הפעילה רק מסוקים. בשנת 1986 הוזמנו מטוסי קרב סילוניים מדגם F-5 מארצות הברית.
מחווה לקטלוניה
"מחווה לקטלוניה" (באנגלית: Homage to Catalonia) הוא ספר מאת ג'ורג' אורוול שפורסם בשנת 1938.
פולקר שמידט
ביוגרפיה
שמידט נולד ב בקלוסטרנויבורג והוא בוגר הגימנסיה הפדרלית ביישוב הולדתו. בקונסרבטוריון לאמנות דרמטית של העיר ווינה, ואת שיטות קונסטנטין סטניסלבסקי ומיירהולד באקדמיה הממלכתית לתיאטרון בסנט פטרבורג ואת Method Acting Training בקופנהגן אצל רוברט קאסל מן המכון לי סטרסברג שבניו יורק.
הספרייה הלאומית על שם סצ'ני
לספרייה אוסף מיוחד של ספרים עתיקים הכוללים את:
הנרי גרטן
חייו ופועלו
בשנת 1775 התקבל כחבר בפרלמנט האירי, והפך עד מהרה למנהיג המפלגה הלאומית, תוך שהוא מפגין כישרון נאום יוצא דופן.
בשנת 1782 החליט הפרלמנט האירי, אותו הוביל גרטן, כי אינו יכול לשאת במגבלות אלו עוד. ב-16 באפריל 1782, מגובה בתמיכה עממית רחבה, הכריז גרטן על עצמאותו של הפרלמנט האירי. על פי ההסדר החוקתי החדש ישררו באירלנד רק חוקי הפרלמנט האירי ופסיקות בתי המשפט האיריים. "אירלנד היא עתה אומה!" הצהיר גרטן. לאחר חודש של משא ומתן קיבלו האנגלים את ההצהרה. תודתו של העם האירי הובעה בצורת מענק, שהפרלמנט העניק לגרטן, בסכום של מאה אלף לירות שטרלינג, אך גרטן הסכים לקבל רק חצי מסכום זה.
ללא רפורמה מקיפה, סבר גרטן, לא תוכל עצמאותו החדשה של בית המחוקקים לבוא לידי ביטוי. על אף שהפרלמנט היה עתה עצמאי לכאורה, עדיין היה נתון להשפעה בריטית חזקה, באמצעות מתן שוחד של הממשל הבריטי לבעלי אחוזות איריים, אשר שלטו, למעשה, במחוזות הבחירה, שהיוו את "אחוזתם הפרטית". יתרה מכך, הזרוע המבצעת הייתה נתונה לשליטתם הישירה של האנגלים, ולא סרה למשמעת הפרלמנט האירי. המשנה למלך, מושל אירלנד, ו"ראש ממשלתו", היו עדיין מינויים שמינתה הממשלה בלונדון, ואחיזתם במשרתם הייתה תלויה בפוליטיקה בווסטמינסטר ולא בדבלין, כאשר בפרלמנט בלונדון לא היה כל ייצוג לאירים. מחוזות הבחירה לפרלמנט האירי היו לעיתים מחוזות קטנים בשליטתם של יחידים שסרו למרות הבריטים, ושאת ציותם ניתן היה לקנות באמצעות מתן תארים וקצבות. והחמור ביותר, שני שלישים מן האוכלוסייה, הקתולים, היו מנועים על פי החוקים הקיימים מלהיבחר לפרלמנט.
הוא לא דיבר עוד לעיתים מזומנות לאחר 1810. נאומו האחרון נישא בשנת 1819 היווה סיכום לקריירה שלו. הוא התנגד לאיחוד הפרלמנטים, כך אמר, אך משנקשרו הפרלמנטים ב"נישואין" הייתה זו חובתו לדאוג לכך שהנישואין יישאו פרי, ויהיו לטובת שני הצדדים. על אף בריאותו המדרדרת עשה את המאמץ והגיע בשנת 1820 מדבלין ללונדון על מנת להעלות שוב את שאלת האמנציפציה הקתולית. ביוני 1820 נפטר, ונקבר בכנסיית וסטמינסטר בלונדון. פסלו מוצב במבואה של הפרלמנט הבריטי.
ג'ורג' בורבה
ג'ורג' בורבה (נולד ב-12 ביולי 1944) הוא כדורגלן עבר ישראלי ששיחק בעמדת החלוץ בנבחרת ישראל ובמספר מועדונים, אך מזוהה יותר מכל עם הפועל תל אביב.
אליעזר שושני
פעילות ב"הגנה" ובפלמ"ח
גבת שימשה בסיס אזורי של מרכז "ההגנה". שושני היה אחראי על השמירה במקום, על האימונים ועל הסליקים של "ההגנה" ושל הקיבוץ. העבודה והביטחון הפכו חלק משגרת חייו. ביום היה עובד ובלילה עסק בניקוי ובשימור הנשק, שנטה להחליד בשל הלחות הרבה ששררה בסליקים. שושני הפך להיות דמות מוכרת ומוערכת מאוד ב"הגנה", והוטל עליו לאסוף ידיעות באזור הצפון עבור הש"י (שירות הידיעות של "ההגנה"). לשם כך קשר קשרים עם הקצונה המשטרתית הבריטית, במיוחד עם מפקדי משטרת נצרת ועפולה.
יחסי אוסטריה–קרואטיה
יחסי אוסטריה–קרואטיה הם היחסים הדו-צדדיים בין אוסטריה לבין קרואטיה.
סקירה כללית
שתי המדינות הם חברות מלאות של האיחוד האירופי.
אליפות וימבלדון 1956
תחרות זוגות גברים
בתחרות השתתפו 64 זוגות. 4 זוגות דורגו:
תחרות זוגות מעורבים
בתחרות השתתפו 80 זוגות. מזוג המנצחים בשנים 1953–1955 רק ויק סייסס השתתף בתחרות וזכה בה עם פרטנרית חדשה. 4 זוגות קיבלו דירוג:
יחסי אוסטריה–קרואטיה
היסטוריה
בשנת 1941 גרמניה הנאצית, אשר אוסטריה הייתה חלק ממנה, כבשה את יוגוסלביה. והקימה את ממשלת הבובות המדינה העצמאית של קרואטיה (NDH) על חלק מהטריטוריה היוגוסלבית. הרבה חיילים גרמנים מהוורמאכט נפרסו בכל רחבי קרואטיה, ובמהלך 1942 ו-1943 הגיעו כוחות נוספים מגרמניה, בגלל עלייה במספר ההתקפות על הנאצים על ידי הפרטיזנים היוגוסלבים שהיו בהנהגת יוסיפ ברוז טיטו.
רק על עצמי
תוכן השיר ומבנהו
השיר המחורז כולל שלושה בתים. בבית הראשון בשתי השורות הראשונות כתוב: "רק על עצמי לספר ידעתי" ו"צר עולמי כעולם נמלה", מקבילה רחל המשוררת את חייה ועולמה כאל חייה ועולמה של נמלה. השוואה המורה על צניעות ועל דימוי עצמי נמוך לכאורה, בשל זעירותו ופשטותו של החרק. בשתי השורות האחרונות כתוב: "גם משאי עמסתי כמוהָ" ו"רב וכבד מכתפי הדלה". בשורות אלו, מספרת הדוברת על משאה הנפשי והפיזי הכבד אשר נפשה וגופה אינם יכולים לעמוד בו.
לחני השיר וביצועיו
השיר הולחן על ידי יוסי מוסטקי; על ידי נסים נסימוב ובוצע בשנת 1948; על ידי יצחק לוי; על ידי אלברט פיאמנטה. לחנו של פיאמנטה בוצע לראשונה על ידי חוה אלברשטיין ודני גרנות במופע "שירי רחל" ב-1968, בתקליטם בכותר זה ב-1969, ובביצוע משנת 2004. בגרסתם של אלברשטיין וגרנות, הוחלפה בבית הראשון המלה "עמסתי" ב"מאסתי".
ג'אם סשן
את הג'אם מנגנים נגנים חובבים ומתחילים לשם תרגיל או לשם ההנאה ועד לנגנים מקצועיים המקליטים את הג'אם, עורכים אותו ומפיצים אותו.
אטימולוגיה
המונח במשמעותו הרחבה כיום מתייחס לכל קטע המאולתר בהרכב, במיוחד אם הוא מושפע ממוזיקת הג'אז או הרוק.
המערך הגדול מאוד
המערך הגדול מאוד (באנגלית: Very Large Array; בראש תיבות: VLA) הוא מצפה רדיו-אסטרונומיה הממוקם במישורי סן-אוגוסטין, כ-80 ק"מ מערבית לעיר סוקורו, בניו מקסיקו, ארצות הברית. המצפה נמצא בגובה של 2,124 מטר מעל פני הים ומהווה מרכיב במצפה הרדיו-אסטרונומיה האמריקאי הלאומי (NRAO). ניתן לבצע בו תצפיות בתחום הרדיו, באורכי גל בין 0.7 ס"מ עד 4 מטרים. המערך עבר שדרוג משמעותי, שהסתיים במרץ 2010.
חנה הנקין
ביוגרפיה
הנקין נולדה בארצות הברית ולמדה בתיכון ליד הישיבה-יוניברסיטי ולאחר מכן למדה בקולג' 'סטרן' ביהדות הוראה וסוצלוגיה לתואר השני. נישאה לרב יהודה הרצל הנקין איתו עלתה לארץ ב-1972, בני הזוג התיישבו בבית שאן ולימדו בתיכון מקיף מקומי עד שהרב מונה לרב אזורי והרבנית הצטרפה לפעילותו במועצה הדתית. הרבנית עברה לירושלים ובשנת 1990 הקימה את מדרשת ”נשמת“, שהיום מונה מעל ל-150 תלמידות. ב-2015 הוענק לה תואר דוקטור לשם כבוד על ידי אוניברסיטת בר-אילן.
המערך הגדול מאוד
פעילות מדעית
מלבד תצפיות במקורות ספציפיים בעלי עניין לחוקרים שונים, בוצעו במתקן מספר סקרי שמיים רחבים, ביניהם: תוצאות כל הסקרים מתפרסמות לכלל הקהילה האסטרונומית לאחר שהמידע שבהם עובר עיבוד ובדיקה ויכול לשמש למחקרים אחרים, במגוון תחומים.
האחים בלוז (סרט)
עלילת הסרט
הסרט נפתח בסצנה בה ג'ייק בלוז (ג'ון בלושי) משתחרר מבית-הכלא על תנאי. אחיו, אלווד בלוז (דן אקרויד), אוסף אותו משערי הכלא ב"בלוזמוביל", מכונית משטרה ישנה שרכש במבצע, אשר מלווה את השניים לכל אורך הסרט (ומתפרקת שניות ספורות אחרי העצירה האחרונה שלה). האחים מגיעים לביקור בבית היתומים בו גדלו בשיקגו, שם הם פוגשים בנזירה המפחידה והנצחית (המכונה בפי אלווד "הפינגוין"), שגידלה אותם ושכעת מנהלת את בית היתומים. הנזירה מספרת להם שבית היתומים צבר חוב לרשויות המס בסך 5,000 דולר, ושאם חוב זה לא ישולם בתוך אחד-עשר ימים, בית היתומים ייסגר.
השניים מבקרים בבניין הכנסייה, לה שייך בית היתומים, ונוכחים בעת טקס תפילה בכנסייה, שנערך בסגנון האופייני לתרבות הגוספל הדרומית, עם נגינה של מוזיקת נשמה ועם ריקודים של כל קהל המבקרים הנלהב. במהלך הטקס האחים חווים התגלות אלוהית, שבעקבותיה הם יוצאים למסע גיוס הכסף הדרוש להצלה של בית היתומים. מאותו רגע, הם מצהירים שהם נמצאים ב"משימה בשליחות האל".
לשם כך הם מחליטים להקים מחדש את להקתם, "האחים בלוז". אולם תחילה עליהם למצוא את שמונת חברי הלהקה, שהתפזרו איש לדרכו, ולשכנע אותם לחזור ולנגן ביחד. לאחר ששוטר תנועה עוצר אותם ומגלה שלאלווד אין רישיון נהיגה בתוקף, השניים בורחים בנהיגה פרועה ועם השוטרים שרודפים אחריהם נכנסים למרכז קניות והורסים את החנויות, ובכך הופכים למבוקשים על ידי המשטרה. הם מאתרים חמישה מחברי הלהקה, שהפכו לצוות בידור במלונות-רשת, ובהם נגן הטרומבון טום "בונז" מאלון, ו"מחלקת הקצב": המתופף וילי "גדול מדי" הול, הגיטריסט סטיב "הקולונל" קרופר, הבסיסט דונלד "דאק" דאן, והקלידן מרפי "מֶרְף" דן (כולם מופיעים בשמותיהם האמיתיים). הצוות נקרא כעת "מרפי דן וצלילי הקסם". השם, וסגנון המוזיקה הרך המיועד לקהל האמיד והמעודן, מהווים ניגוד מוחלט ואירוני לרקע המוזיקלי העממי והאותנטי של החיים הקשים בשכונות המצוקה של הכרך. השיממון האומנותי מודגם היטב בתמונה, שבה הלהקה מנגנת בפני קהל מועט ומנוכר. האחים משכנעים בקלות את הלהקה לעזוב את עבודתם הנוכחית, עם הביטחון הכלכלי, ולחזור לנגן רית'ם-אנד-בלוז. החבר השישי בלהקה המקורית, "מר נהדר" (אלן רובין) שהפך בינתיים למלצר ראשי במסעדת יוקרה בשיקגו, נאלץ להצטרף בעל כורחו לאחר שהם נכנסים למסעדה, מתנהגים בגסות ומאיימים עליו שהם יבואו לאכול במסעדה בכל יום. את שני החברים הנותרים הם מאתרים במסעדה ביתית, כשהבעלים מאט "גיטרה" מרפי עובד במטבח ומזהה אותם על פי המנות שהם מזמינים. אשתו של מאט (ארית'ה פרנקלין) מתנגדת לחזרתו להופעות בדרכים, ומביעה זאת בשיר ובריקוד בסגנון המוזיקה השחורה של המקום. בסוף השיר, מאט עוזב אותה בכל זאת, ואיתו עובד המטבח שלו, הסקסופוניסט לואיס "לו" מריני.
בסופו של דבר, מצליחים האחים לארגן מופע גדול, אשר אליו מגיעים גם כל אויביהם הרבים, כדי לנקום את נקמתם. ההופעה מתחילה ללא האחים, שנתקעו ללא דלק במכוניתם המתפרקת, אולם הם מצליחים בסופו של דבר להתגנב אל האולם מתחת לאפם של השוטרים הרבים המצפים להם. מפנה בעלילה מגיע כאשר ההופעה מצליחה מעל הציפיות, המוזיקה הקצבית והסוחפת מלהיבה את הקהל, ומפיק הנוכח בהופעה מציע להם מקדמה שמנה על חשבון חוזה הקלטות עתידי. האחים מבקשים מהמפיק לפרוע בשבילם את חובם לריי (ריי צ'ארלס), הבעלים של חנות כלי הנגינה ממנה קנו את הציוד בהקפה. הם לוקחים איתם את הכסף הדרוש לתשלום המיסים של הכנסייה, ואת השאר משאירים לחברי הלהקה. תחת מטחי יריות של השוטרים, הם מצליחים לחמוק בדרכם למשרדי רשות המיסים. כשהם נכנסים למכונית אותה החביאו בתעלת ניקוז, חליפותיהם מרופשות, אומר אלווד: "יש לנו 106 מייל לנסוע עד שיקגו, מיכל מלא בדלק, חצי קופסת סיגריות, חשוך בחוץ, ויש לנו משקפי שמש", והם יוצאים לדרך. לכל אורך הדרך אל העיר, המשטרה רודפת אחריהם במה שהופך לסצנת מרדף מכוניות ארוכה ופרועה יותר ויותר. לבסוף האחים מצליחים להגיע למשרד המס, השוכן בכיכר העירייה של שיקגו, לפני המשטרה. אולם מיד לאחר ביצוע התשלום, תופסים אותם כוחות אדירים של צבא ומשטרה, בסיוע מכוניות כיבוי אש, טנקים ומסוקים. בסצנה האחרונה בסרט, כל הלהקה, שנחבשה בבית כלא, מבצעת את להיטו של אלביס פרסלי, רוק בבית הסוהר, בפני קהל נלהב של אסירים וסוהרים.
אהרן זאב אשכולי
קורות חיים
ביוזמתו נוסדה היחידה להנצחת החייל במשרד הביטחון, והוא שירת בה במסירות. תחילה בימי הקרבות בירושלים ואחר-כך גם בעת ההפוגה השנייה. לאחר-מכן הועבר לשרת בארכיון לחללי המלחמה במשרד הביטחון.
סטרומיצה
נתוני האבטלה במחוז
מספר המובטלים במחוז לפי השכלה:
ספורט
לעיר יש מספר רב של מועדוני ספורט בכל הענפים. בין היתר: בלאסיצה וטיבריה בכדורגל, וקבוצות סטרומיצה 2005 ואבא סטרומיצה בכדורסל.
פרסי הווידאו קליפים של MTV לשנת 2009
קליפ השנה
ביונסה – "Single Ladies (Put a Ring on It)"
Lust for Life (שיר)
רקע וכתיבה
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-215 מיליון השמעות.
פחד ותשוקה
קובריק ביצע את רוב התפקידים מאחורי הקלעים, לרבות הצילום והעריכה.
מנור סולומון
חיים אישיים
סולומון נבחר לרשימת הצעירים המבטיחים 2021 "30Under30" של "פורבס ישראל".
בתחילת מרץ 2023 עלתה הסדרה "בסלון של סולומון" בערוצים של  צ'רלטון שהורכבה מפרקים בני חמש דקות שצולמו על ידי בת זוגו דנה וושצינה. ובו ניתנת הצצה לחייו של סולומון דרך נקודת מבטה.
עמילוז
תזונה
מבנהו של העמילוז - שרשרת ארוכה כמעט ללא הסתעפויות - גורם לכך שמשך הפרוק שלו במערכת העיכול ארוך יותר מזה של העמילופקטין. על כן, הוא משחרר את מולקולות הגלוקוז באופן הדרגתי ויוצר תחושת שובע ממושכת יותר. שחרור הדרגתי זה מפחית את הפרשת האינסולין מהלבלב והוא בעל משמעות לחולי סוכרת.
ביל ג'וי
סאן
הוא קיבל את פרס גרייס הופר ב-1986 על ידי התאחדות המחשוב הממוכן (ACM) בגין עבודתו על BSD.
סאן מיקרוסיסטמס הודיעה ב-9 בספטמבר 2003 כי ג'וי עוזב את החברה וכי "הוא לקח זמן כדי להחליט על הצעד הבא שלו ואין לו תוכניות ספציפיות כרגע".
אלאניס מוריסט
1987–1992: המעבר ללוס-אנג'לס
נקודת המפנה בפגישותיהם הייתה השיר "Perfect", שנכתב והוקלט ב-20 דקות. מוריסט אלתרה את מילות השיר לצלילי נגינתו של באלארד בגיטרה. הגרסה שמופיעה באלבום Jagged Little Pill היא הגרסה ששניהם הקליטו יחד, וזוהי ההקלטה היחידה של השיר בביצוע שניהם. עם "Perfect" הסכר נפרץ ומחשבותיה ורגשותיה של אלאניס מצאו את דרכם אל הנייר בקצב מסחרר.
Supposed Former Infatuation Junkie :1998–2002
הופעתה בישראל כללה שתי הופעות, האחת בקיסריה (19.7) והשנייה בראשון לציון (20.7). את הופעותיה חיממה להקת סופרגראס. לשתי ההופעות אזלו הכרטיסים ובסה"כ צפו בהן 30,000 אנשים.
So-Called Chaos :2004–2005
מוריסט הוציאה את אלבומה הרביעי "So Called Chaos" ב-2004, כשהכתיבה וההפקה נזקפו לזכותה. בשבוע הראשון נמכרו 115,000 עותקים והאלבום הגיע למקום החמישי ב-Billboard 200.
2008–2009: Flavors Of Entanglement
מינואר 2008 יצאה לסיבוב הופעות מוצלח עם Matchbox 20 בארצות הברית, שכמעט כל כרטיסיו נמכרו.
גיבון כסוף-פרווה
תיאור פיזי
לגיבון זרועות ארוכות וגוף צר המסייע לו בתמרון בתוך יערות הגשם הסבוכים.
תזונה
עיקר התזונה של המין היא פירות הנמצאים בצמרות העצים הטרופיים. המין נצפה אוכל גם עלים ופרחים. תזונה המתבססת כמעט רק על פירות היא בעייתית, בשל עונתיות הפירות וכן תפוצתם הנמוכה בתוך היער. על כן צורת התניידות הגיבונים, התנדנדות על הענפים באמצעות ידיהם הארוכות (brachiation), עוזרת לו לנוע בין אזורי המזון במהירות.
שטפן פרוינד
שטפן פרוינד (בגרמנית: Steffen Freund; נולד ב-19 בינואר 1970 בברנדנבורג שבגרמניה המזרחית) הוא כדורגלן עבר גרמני ששיחק בתפקיד הקשר ההגנתי.
קריירה
אחרי שפרש מהמשחק, ב-5 בדצמבר 2007, פרוינד התמנה להיות עוזר מאמן הנבחרת הניגרית שאותה אימן ברטי פוגטס.
תארים
עם נבחרת גרמניה:
מניפה
אירופה
בספרד היו המניפות חלק מסמלי המעמד החברתי. מעמד מסוים יוצג על ידי סוג מסוים של מניפה. המניפה המתקפלת (שהומצאה ביפן במאה השישית) הוחזקה בידי אנשי אצולת החברה הספרדית כאשר היו לבושים בלבוש רשמי. תפעול המניפה הפך בספרד (וכן מזרח הרחוק) לאומנות נשית מוערכת. שימוש במניפה Tpar אפשר לראות לא רק במחולות ספרדיים, אלא גם בבלט הקלאסי ובמחול היפני.
ג'ון פרנקלין אנדרס
תולדות חייו
ב-1938 החל עבודה על בידוד וירוס החזרת. ב-1946 פרסם עם עמיתים מאמר ובו מבחן סרולוגי לזיהוי המחלה, שלעיתים מתחוללת בגוף באופן סמוי וכן הדגמה של היכולת החיסונית של היחשפות לנגיף מת שלה. באותה שנה ייסד את מעבדת המחקר לזיהומים ומחלות בבית החולים לילדים של בוסטון. במעבדה זו התרכז בחקר המחלות הוויראליות וערך את מחקריו פורצי הדרך עבורם זכה בפרס נובל.
אורי בר-רצון
אורי בר-רצון (1 בספטמבר 1927 - 20 באפריל 1990), שימש כמפקדה של חטיבת גולני בשנים 1963–1965. השתחרר מצה"ל בגיל 41, בדרגת אלוף-משנה. לאחר שחרורו ניהל את החברה לפיתוח עירוני של עיריית ת"א – אתרים, בתפקידו האחרון במגזר הפרטי ניהל את קריית הפלדה של כור עד פרישתו בגיל 61 בעקבות מחלה.
האומיה (כוכב לכת ננסי)
גילוי
שני צוותים טענו כי היו הראשונים לגלות את האומיה. צוות בראשותו של מייקל בראון מהמכון הטכנולוגי של קליפורניה גילה את הגוף ב-28 בדצמבר 2004 מתמונות שצולמו ב-6 במאי. ב-20 ביולי 2005 הם פרסמו את ממצאיהם ברבים. באותו הזמן, צוות בראשותו של חוסה לואיס אורטיז מוראנו ממצפה הכוכבים סיירה נבאדה בספרד, גילה את הגוף מתמונות שצולמו ב-3-10 במאי 2003. ב-27 ביולי 2005 הוא שלח דואר אלקטרוני בדבר הגילוי למרכז לכוכבים מינוריים (Minor Planet Center) ובכך הצהיר על הגילוי.
בקר (סדרת טלוויזיה)
דמויות
בוב הוא בחור ממוצא איטלקי אשר נוהג להעביר את זמנו במזנון של רג'י, בוב הוא בן כיתתה של רג'י, הוא נמוך (פיזית), מציק ומרגיז לעיתים אך בעל לשון מושחזת. במהלך שתי העונות הראשונות נהג בוב להתייחס לעצמו בגוף שלישי. בוב הוצג בתחילה כמכור לסקס המבקש לקיים יחסי מין עם רג'י. במהלך העונה השנייה בוב הופך לחסר בית לאחר שהוא מפסיד את רוב כספו כתוצאה מגירושיו. לינדה מזמינה את בוב לגור יחד איתה בפנטהאוס של הוריה אולם במהרה מנסה למצוא דרכים על מנת לסלקו. לינדה מנסה לעזור לבוב למצוא עבודה לאחר שזה מפשל בכל משרה פנויה שהוא מוצא. במהלך העונה השלישית בוב מוצא עבודה כאיש תחזוקה בבית הדירות בו מתגורר בקר. כמו לינדה גם שם משפחתו של בוב אינו נחשף במהלך כל הסדרה אולם כן מגלים כי שמו האמצעי הוא "בניטו". במהלך שתי העונות הראשונות דמותו של בוב הייתה חוזרת ונשנית אולם הופכת לדמות ראשית החל מהעונה השלישית עד החמישית. אף על פי שבוב מתחמק ממילוי חובותיו כאיש התחזוקה בבניין של בקר אחד מכשרונותיו של הוא בישול, בוב הוא טבח מעולה. למרות שאיכות המזון במזנונה של רג'י איננו ברמה מזהירה הוא עדיין מצליח לבשל שם די טוב. לאחר העונה החמישית דמותו של בוב נעלמת. היעדרותו מוסברת על ידי ג'ייק במהלך הפרק הפותח של העונה השישית כאשר ג'ייק אומר כי בוב יצא לחופשה. לאחר מכן במהלך העונה אין התייחסות נוספת לבוב. (הסיבה אשר בעטיה בוב יצא מהסדרה נובעת מכך שסאבריו גוארה החליט לא לחדש את חוזהו לעונה השישית).
פרס קליאו
פרסי קליאו (באנגלית: Clio Awards) הוא פרס הניתן על יצירתיות בתחום הפרסום והעיצוב. הפרס מוענק במספר תחומים ביניהם; טלוויזיה, שלטי חוצות, רדיו, מסעי פרסום, מדיה, עיצוב, ואינטרנט. הפרסים ניתנו לראשונה ב-1959 ובשנת 1965 הורחבו לכלול גם עבודה בינלאומית.
פראג
היסטוריה
על פי האגדה, העיר פראג נוסדה בידי הנסיכה ליבושה (Libuše) ובעלה פז'מיסל (Přemysl), מייסדי שושלת פז'מיסל, במחצית השנייה של המאה התשיעית כטירה על גבעה החולשת על הגדה המזרחית של נהר הוולטאבה. טירה זו ידועה כווישהראד (Vyšehrad "טירה גבוהה") כדי להבחין בינה לבין הטירה שהוקמה מאוחר יותר בצד האחר, הנקראת מצודת פראג או בפשטות "המצודה" (ברובע Hradčany).
המלך ולדיסלב השני בנה את הגשר הראשון על הוולטאבה, גשר יהודית, בשנת 1170. גשר זה התמוטט ב-1342. מאוחר יותר נבנה גשר קארל (קארלוּב מוֹסט) על חורבותיו.
פראג כיום
המרכז ההיסטורי של פראג הוכרז על ידי אונסק"ו בשנת 1992 כאתר מורשת עולמית.
הרובע היהודי ומוסדות הקהילה
בית כנסת נוסף, פעיל עד היום, הוא "בית כנסת הירושלמי", הנמצא ברחוב ירושלים, במרחק מהרובע היהודי. בבית כנסת זה ישנה תערוכה של שיקום יהדות פראג לאחר השואה. בית הכנסת נבנה בשנת תרנ"ז. בימי מלחמת העולם השנייה הוא שימש כמחסן, והודות לכך שרד. בתחילת שנות ה-2000 נערך שיפוץ בבית הכנסת ונמצאה מגילת קלף המתארת את בניית בית הכנסת ובעלי המלאכה שעבדו בו.
לותר ברבנק
ביוגרפיה
ברבנק נולד בשנת 1849 במשק ליד לנקסטר שבמסצ'וסטס. אביו היה נשוי 3 פעמים, ולותר היה ה-13 מתוך 15 אחים. בילדותו למד בבית ספר בן כיתה אחת, בו לימדה אחותו החורגת. בגיל 15 נכנס לאקדמיה של לנקסטר ושם הרחיב את השכלתו. התעניינותו בצמחים התפתחה כתוצאה מן החיים במשק ומן הקריאה המרובה בספרייה הציבורית שבעיר. שם קרא, בגיל 19, את ספריו של חוקר הטבע האנגלי צ'ארלס דרווין. לימים, אמר כי זו הייתה נקודת המִפנה בחייו. מדרווין למד כיצד יכול האדם לפתח סוגים משופרים של צמחים.
אסף יעקב
כיהן גם כדירקטור במועצה הישראלית לצרכנות.
בן וולאס
קליבלנד קאבלירס
בפברואר 2008 עבר בטרייד לקליבלנד קאבלירס. לאחר הטרייד שיחק וולאס ב-22 משחקים, כאשר בכולם פתח, והעמיד ממוצעים של 26.3 דקות, 4.2 נקודות, 7.4 ריבאונדים ו-1.7 חסימות למשחק, כשהוא נאלץ לשחק בעמדת הפאוור פורוורד מכיוון שהסנטר הגבוה ז'ידרונאס אילגאוסקאס פתח בעמדת הסנטר. בעונה הבאה שיחק וולאס בכ-72 משחקים בעונה הסדירה, בהם העמיד ממוצעים של 4.8 נקודות, 8.4 ריבאונדים ו-1.6 חסימות למשחק. בפלייאוף שיחק וולאס ב-12 משחקים, פתח בכולם והעמיד ממוצעים של 3.2 נקודות, 6.5 ריבאונדים ו-1.1 חסימות למשחק.
עדן גוריון
פעילות פוליטית
בשנת 2010 הצטרף עדן גוריון למפלגת העבודה הישראלית והיה פעיל בכיר עבור ח"כ שלי יחימוביץ' בבחירות המקדימות לראשות המפלגה ב-2011, אז גברה על ח"כ עמיר פרץ, ח"כ יצחק הרצוג ועמרם מצנע ונבחרה ליו"ר המפלגה. ב-2012 נבחר כציר ועידת המפלגה ומונה לראש מטה המתנדבים של המפלגה, תפקיד אותו מילא גם במהלך הבחירות לכנסת התשע עשרה בינואר 2013. בבחירות המקדימות לראשות המפלגה בנובמבר 2013 שימש כראש מטה המתנדבים בקמפיין יו"ר המפלגה שלי יחימוביץ', אשר הסתיים בהפסדה לח"כ יצחק הרצוג. ב-2015 היה גוריון יועץ ופעיל בכיר בקמפיין ח"כ יחימוביץ' בבחירות המקדימות למועמדי המפלגה לכנסת, בהן הגיעה למקום הראשון (לאחר יו"ר המפלגה הרצוג ויו"ר התנועה ציפי לבני) וכן שימש כיועץ כתיבת המצע וסגן ראש מטה המתנדבים עבור המחנה הציוני במהלך הבחירות לכנסת העשרים. באותה שנה גם נבחר כציר הקונגרס הציוני העולמי מטעם מפלגת העבודה ושימש כראש מטה המתנדבים בקמפיין ראש עיריית ירוחם מיכאל ביטון לתפקיד יו"ר קק"ל, בו גבר ביטון על היו"ר המכהן אפרים שטנצלר אך הפסיד לח"כ דני עטר, שמונה לתפקיד. ב-2017 שימש שוב כראש מטה המתנדבים של שלי יחימוביץ' בבחירות לראשות הסתדרות העובדים הכללית החדשה ולאחר מכן, בפריימריס לראשות מפלגת העבודה, היה פעיל מרכזי עבור ח"כ עמר בר-לב בסיבוב הראשון ועבור אבי גבאי בסיבוב השני, שבסיומו ניצח גבאי את ח"כ עמיר פרץ ומונה ליו"ר המפלגה.
ליליאן ברטו
קריירה בתיאטרון
בשנת 2005 גילמה את דמותה של סטיבי בהצגה "העז, או מי זאת סילביה?", לצד מוני מושונוב שגילם את מרטין. בשנת 2007 שיחקה ברטו לצד רמי הויברגר בהצגה "תמונות מחיי נישואין". בעקבות הביצוע שלה לתפקיד היא זכתה בפרס מסקין ואף הייתה מועמדת לפרס ב"טקס אנשי השנה" בתחום התיאטרון. בדצמבר 2008 עלתה בתיאטרון הלאומי ההצגה "אוגוסט: מחוז אוסייג", שבה גילמה ברטו תפקיד מרכזי לצידם של גילה אלמגור, נלי תגר ואחרים. בשנת 2009 שיחקה ברטו בהצגה "בגידה" מאת הרולד פינטר לצידם של מוני מושונוב ואבי קושניר, ב-2011 השתתפה לצד דבורה קידר, אמנון וולף ודניאל סבג בהצגה ״מלכת היופי של לינאן״, ובשנת 2013 גילמה את ליזיסטרטה בהצגה "ליזיסטרטה".
בשנת 2022 נבחרה ברטו להשתתף בהצגה "Verbrennungen", בבימוי בורקארד קומינסקי, ב-Schauspiel Stuttgart, התיאטרון העירוני של שטוטגרט שבגרמניה. החל מחודש אוגוסט 2022 החלה ברטו לגלם את פרופסור רות וולף, הדמות הראשית בהצגה "הדוקטור" מאת רוברט אייק, בתיאטרון "הבימה", בבימוי מירי לזר. המחזה עלה לראשונה ב-2018 בלונדון בתיאטרון Almeida, וההצגה "הדוקטור" היא ההפקה הראשונה שלו בישראל. המחזה הוא עיבוד חופשי מאוד של אייק למחזה "פרופסור ברנרדי" מאת ארתור שניצלר.
קריירת דיבוב
בשנים 1988–1989 דיבבה את ליידי ג'יי בסדרת האנימציה "כוח המחץ", בשנים 1990–1991 דיבבה את הדמויות של לונה, פנדורה ובולי בסדרת הטלוויזיה "פיטר פן" ואף שרה את שיר הסיום. ב-1991 דיבבה את דמותו של פידג'טי הפילה בסרט "דמבו הפיל המעופף" של וולט דיסני, את הדמויות פרח וציפור בסרט "אליס בארץ הפלאות", ואת דמותם של החתולים הסיאמיים בסרט "היפהפייה והיחפן" של דיסני. ב-1992 דיבבה את קוראל בסדרת הטלוויזיה היפנית "בת הים הקטנה", ואת בוני ב"קיטי קט וחומי". ב-1993 החלה לדבב את מומינאמא ואת סנורקה בסדרת הטלוויזיה "המומינים", תפקידים שהיא גילמה בקולה שנים רבות. עוד באותה שנה דיבבה את אמא קרפדה בסרט "אצבעונית". ב-1995 דיבבה את הברווזה אביגייל בסרט "חתולים בצמרת" של דיסני. ב-1995 דיבבה את דריזלה טרמיין בסרט "סינדרלה". בין השנים 1996–1997 דיבבה את המכשפה מיראז' בסדרת הטלוויזיה "אלאדין". ב-1998 דיבבה את ג'יפסי בסרט הקולנוע "באג לייף". ב-2002 דיבבה את קפטן אמיליה בסרט "כוכב המטמון". ב-2003 השתתפה בדיבוב הסרט "מוצאים את נמו". כמו כן, השתתפה בסרטונים קצרים מצוירים של דיסני, שביניהם היא דיבבה את הגרסה המצוירת לילדת הפלא שירלי טמפל בסרטון הקצר של דיסני "כלב החתימות".
חלבון G
חלבוני G (באנגלית ידועים גם כ-guanine nucleotide-binding proteins) הם חלבונים השייכים לקבוצת אנזימי GTPases ומשתתפים במסלולי מעבר אותות בתא, שהם מסלולי בקרה תוך־תאיים אשר מופעלים בתגובה לאותות חיצוניים. שמם נובע מיכולתם לקשור GTP, גואנין אליו מחוברים 3 מולקולות זרחה. חלבוני G מתווכים תהליכים רבים ברמה התאית. ישנם כ-1000 קולטנים שונים בגוף האדם המשתמשים בחלבוני G לצורך העברת אותות אל פנים התא. בין יתר פעילויותיהן, חלבוני G מעורבים במסלולי הקליטה של פוטונים, של ריחות, של הורמונים ושל נוירוטרנסמיטורים.
החלבונים ההטרוטרימרים
המבנה של החלבונים ההטרוטרימרים מורכב מ-3 תתי־יחידות: אלפא (α), בטא (β) וגמא (γ). תת-יחידות בטא וגמא מחוברים ביניהם בקשר Coiled coil, קשר חזק שבו יש ליפוף של שני סלילי אלפא אחד סביב השני. בתת-יחידה אלפא יש אתר שקושר GTP וכן מתחם לו יש פעילות של פירוק GTP ל-GDP (GTPase). צורתה של תת-יחידה בטא הוא כשל פרופלור, והיא מורכבת ממשטחי בטא רבים.
החלבונים המונומרים
חלבונים אלה מורכבים משרשרת פפטידית אחת, המורכבת מכ-190 חומצות אמינו. בדומה לחלבונים הטרימריים, גם חלבונים אלה מחוברים באמצעות התמרה שומנית בקצה הקרבוקסילי לקרום התא. החלבונים המונומרים יכולים לקשור GTP או GDP, וגם להם פעילות של GTPase. למעשה, חלבונים אלה הומולוגיים לתת־היחידה אלפא של החלבונים הטרימרים, מלבד העובדה שהם יכולים לפעול בלא תלות בתת-יחידות אחרות.
מחלות הקשורות לפעילות חלבוני G
פעילות חלבוני G הכרחית למספר מסלולי העברת אותות בתא. בין המחלות שקשורות לתפקוד לא תקין של החלבון הן כולרה, הן שעלת והן מחלות אחרות.
מונגוליה במשחקים האולימפיים
היסטוריה
באולימפיאדת מוסקבה (1980) זכו המונגולים בארבע מדליות. המתאבק ז'מצין דוואז'אב זכה במדליית כסף, ועמיתו דוגארסירנגיאין אויואונבולד זכה במדליית ארד. שני ג'ודאים מונגולים זכו אף הם לראשונה במדליות - צסדיאין דמדין זכה במדליית כסף, ורוודנגיאין דוואדאלאי זכה במדליית ארד. עם שובה של מונגוליה למשחקים באולימפיאדת סיאול (1988), לא הצליחו הספורטאים המונגולים לשחזר הישג זה, והמונגולי היחיד שזכה במדליה היה המתאגרף נרגואין אנחבאט, שזכה במדליית ארד בקטגוריית המשקל של עד 60 ק"ג. מתאגרף נוסף, סודנום אלטאנסוח העפיל לשלב רבע הגמר.
רביד רונן
טלוויזיה
בנוסף ב-2021 שיחקה בתפקיד נועה המלצרית בסדרת הנוער "מי פה הבוס?" בכאן חינוכית.
ב-2023 משחקת בסדרת הנוער "לעוף על אנה" בתפקיד יסמין.
יוזמת הלבנט החדש
עיקרי היוזמה
היוזמה כוללת גם פיתוח פרויקטים בתחומי ביטחון פנים ושיתוף מידע, סחר הדדי בתחום הרפואה ובחומרי הדברה חקלאיים וכן פתיחה של הגבולות בין המדינות במטרה לעודד סחר ותיירות על רקע המשברים הכלכליים שחוו המדינות בתקופת מגפת הקורונה.
קו השליטה
באזור מתקיימת מתיחות תמידית ואף אירועים אלימים הגובים את חייהם של עשרות ולפעמים מאות חיילים ואזרחים בשני הצדדים כל שנה.
לואיג'י אפולוני
קריירת משחק
בעונת הגיע לקבוצה המאמן קרלו אנצ'לוטי. בשלביה המוקדמים של אותה העונה נפצע אפולוני והחמיץ את רוב שלביה של העונה, בה סיימה פארמה כסגנית האלופה. מאז ועד לסיום דרכו בקבוצה, התקשה אפולוני לכבוש מחדש את המקום בהרכב, ובסך הכול צבר 24 הופעות ליגה לאורך שלוש עונות. סיבה נוספת לאובדן המקום בהרכב היה שינוי השיטה למערך עם שני בלמים, בעוד סקלה נהג לשחק עם שלושה בלמים בהרכב.
ממשלת מעבר
מקרה נוסף שבו מוקמת ממשלה זמנית הוא הקמתה של מדינה חדשה, שקודם לכן נשלטה על ידי גורם חיצוני או הייתה חלק ממדינה פדרטיבית. על פי רוב נמסר השלטון הזמני לידי גוף קיים, שקודם לכן היה בעל סמכויות מוגבלות, או נלקח על ידיו ביוזמתו.
ממשלת מעבר בישראל
בניגוד לעבר, לפי חוק יסוד: הממשלה (2001) שר בממשלת מעבר יכול להתפטר ואפשר למנות במקומו שר חדש ללא אישור הכנסת, כאשר הממונה מכהן כחבר הכנסת. ניתן גם למנות שר שאינו חבר הכנסת, אולם מהלך זה טעון אישור הכנסת.
דני חלוץ
טייס קרב
חלוץ התגייס בשנת 1966, סיים קורס טיס כטייס קרב ביולי 1968 ובמהלך מלחמת ששת הימים סייע לטייסת 147 שפעלה מחצרים. בתום הקורס הוצב בקורס האימון המתקדם (קא"מ) על מטוסי אוראגן בטייסת 113. בהמשך שירת במשך ארבעה חודשים כטייס מיסטר, ושמונה חודשים כטייס ווטור. בדצמבר 1969 עבר לטייסת 201 ("טייסת האחת"), טייסת ה-F-4 פנטום הראשונה בחיל האוויר. לחם כטייס במלחמת ההתשה והשתתף ב־40 גיחות מבצעיות, בהן הגיחה בה נהרג מפקד הטייסת שמואל חץ, שהיה חונכו. ב-1971 הוצב לשירות כמדריך בבית הספר לטיסה ובמקביל שירת בהצבת חירום בטייסת 201. השתחרר מצה"ל באוגוסט 1973 בדרגת סרן.
מבצע גשמי קיץ ומלחמת לבנון השנייה
במהלך המלחמה נוצר קרע בין חלוץ לבין אלוף פיקוד הצפון, אודי אדם, ובהליך שנתפס כהבעת אי-אמון בתפקודו של האחרון מינה חלוץ את סגן הרמטכ"ל, אלוף משה קפלינסקי, כנציג הרמטכ"ל בפיקוד הצפון. ב-28 ביולי, לאחר שהתלונן על כאבי בטן ותשישות, חלוץ אושפז בבית החולים איכילוב לסדרת בדיקות, שלאחריהן שוחרר למנוחה. האירוע זכה לסיקור נרחב בכלי תקשורת ערביים.
הרוסטראטוס
בספרות ובתרבות
בתרבות נקשר שמו של הרוסטראטוס בעיקר לגדלות המושגת באמצעים לא כשרים:
פייר גאווינייה
קורות חייו
בסביבות 1753 נידון לעונש מאסר עקב פרשיית אהבים עם רוזנת.
אבן גיר
המקור העיקרי של סידן פחמתי הוא בשלדי בעלי חיים ימיים - אורגניזמים אלו מפרישים חומרים ליצירת קונכיות ששוקעים בקרקעית האוקיינוסים כרירית. סידן פחמתי נוסף מגיע מהמים הרווים במשקעי מערות תת-ימיות. אלו מייצרים נטיפים וזקיפים. צורה נוספת של סלעי גיר מורכבת מאואוליטים (סלעי גיר אואוליטים) שניתן להבחין בהם לפי מראם המחוספס. סלעי גיר מרכיבים בערך עשרה אחוזים מסך כל סלעי המשקע בכדור הארץ.
אבן גיר בישראל
עקב כמות הגיר הנמצא בארץ ישראל, בתים רבים מאוד צופו וגם מצופים כיום בלבנים מגיר, בעיקר ליופי. ירושלים לדוגמה, היא עיר שמחייבת ציפוי בתים בגיר.
קיריל קפריזוב
קיריל אולגוביץ' קפריזוב (ברוסית: Кирилл Олегович Капризов; נולד ב-26 באפריל 1997) הוא חלוץ הוקי קרח במועדון מינסוטה וויילדס מליגת ההוקי הלאומית (NHL).
קריירה בנבחרת
קפריזוב שיחק במדי נבחרת רוסיה באליפות העולם עד גיל 18, באליפות העולם לנוער ובאליפות העולם שבחסות IIHF. הוא היה השחקן הצעיר ביותר בנבחרת רוסיה באולימפיאדת החורף 2018 בפיונגצ'אנג, דרום קוריאה, כשזו זכתה במדליית זהב.
אוצר הגדולים אלופי יעקב
"האנוסים"
הוא מספר כי חלק גדול מהם היגרו ללבנט ואף לאמריקה. ויש אומרים שגם כריסטופר קולומבוס נמנה עמם. בארצות אליהן הגיעו עלו לגדולה אחדים מהם כמו דונה גרציה. הוא מסכם, כי רובם אבדו ליהדות. ובתור אפילוג הוא מוסיף שהנה בימיו שלושה מיליון יהודים יחשבו ל"אנוסים" ברוסיה.
ציפסרים
בוקובינה
נפוצות בקרב הציפסרים הן אגדות ומעשיות הניקראות "מֶרה" ו"קאסקה" (Mära und Kasska), שהועברו בעל-פה מדור לדור. חלק מהאגדות עוסקות ביצורים החיים ביער, כולל בני אדם שגדלו בין החיות.
חקר תרבות הציפסרים
חוקר מברטיסלבה בשם ק.י.שרֶאֶאר (1825–1900) כתב ספר על המיתולוגיה והמנהגים בפולקלור הגרמנים בהונגריה - Beytrag zur deutschen Mythologie und Sittenkunde aus dem Volksleben der Deutschen in Ungarn, 1855 ובעקבותיו ב-1857 פורסם הספר "אתנוגרפיה" של צמיג עם התייחסות לגרמנים בהונגריה.
קישורים חיצוניים
Zoltán Illyés- A szepességi autonomiatörekvések és lojalitáskényszerek a két világháboru között Magyar Katolikus Lexikon ברשת - גישה ב-28 באוגוסט 2011
Sokołowska, Justyna: Spisz – przeszłość i teraźniejszość siedmiu narodów. = Rocznik Wschodni, 7. no. Rzeszów 2001. 83–88. p.תרגום להונגרית (ז'.ראדוי), באתר על חקר מיעוטים. Károly Manherz -A Magyarországi németek kötet 23 Változó világ - Többnyelvű Könyvtár